Diari Oficial de la Generalitat Valenciana


Sumari del DOGV 9644, del 20-07-2023 (2023/7620)

Anunci sobre la resolució de l'informe ambiental i territorial estratègic del Pla de reforma interior illes 70-73 del Grau de Gandia.
-------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7620


Data del document
:   28-06-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * pla d'urbanisme
    * administració local

Anunci sobre la resolució de l'informe ambiental i territorial estratègic del Pla de reforma interior illes 70-73 del Grau de Gandia. [2023/7620]  
La Junta de Govern de la Ciutat de Gandia -en qualitat d'Òrgan Ambiental i Territorial Municipal, en virtut del Decret 2016-4019- en sessió ordinària celebrada el 26 de juny de 2023, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la Comissió tècnica de suport a l'Òrgan Ambiental i Territorial Municipal, de data 12 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla de reforma interior (PRI) illes 70-73 del Grau de Gandia, per no tenir efectes significatius sobre el medi ambient de conformitat amb els criteris de l'annex VIII del TRLOTUP, amb la fi de continuar la tramitació de l'expedient conforme a la normativa urbanística.  
El document inicial estratègic (DIE) planteja 3 alternatives i opta per la número 2 atès que estableix una comunicació verda entre el port i el carrer Ronda de Venècia, amb un lleuger increment de l'edificabilitat neta i un augment de la zona verda.  
S'efectua consulta a la Direcció General de Turisme, al Servei d'Ordenació del Territori, a l'Autoritat Portuària de València (APV), a la Junta de districte del Grau de Gandia i als departaments municipals de serveis bàsics i de mobilitat i trànsit. L'intendent de la policia local i l'APV informen favorablement. I la Direcció General de Turisme informa que l'ordenació proposada és compatible amb la legislació turística aplicable.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que el Pla de reforma interior illes 70-73 del Grau de Gandia, que afecta l'àmbit comprés entre el carrer Mare de Déu del Carme, Ronda de Venècia, carrer Padilla i carrer Joan de la Cierva, l'objecte del qual és realitzar un canvi d'ordenació d'aquestes illes i el seu entorn, amb un reajustament del traçat de l'últim tram de l'avinguda del Port per a adaptar les alineacions i la creació d'una zona verda per a un esponjament de l'àmbit amb manteniment de l'equilibri dotacional. En definitiva la proposta de reforma i regeneració urbana pretén una millora del medi urbà per a recuperar l'ús dominant residencial i la renovació dels equipaments, no té efectes significatius sobre el medi ambient d'acord amb els criteris establerts en l'annex VIII del TRLOTUP.  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada del PRI Illes 70-73 i designar com alternativa més idònia mediambientalment l'alternativa 2 del document inicial estratègic.  
  
Tercer. Incloure aquest informe en la documentació del PRI als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
Quart. Traslladar aquest acord junt als informes sectorials al tècnic redactor perquè complete la documentació presentada per a poder iniciar la tramitació urbanística de l'expedient i que, si escau, sense alterar les superfícies dotacionals públiques, adapte l'ordenació per evitar en la mesura del que siga possible adjudicacions en proindivís en els futurs projectes de gestió urbanística.  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 53.7 de la TRLOTUP. I en la pàgina web municipal de conformitat amb el Decret 2016-4019.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Seté. La resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, s'haurà d'iniciar novament el procediment d'avaluació ambiental i territorial estratègica simplificada del PRI.  
  
  
Gandia, 28 de juny de 2023.- La titular de l'Òrgan de Suport a la JGCG, en substitució (D 2023-4926 de 03.06.2023): Vanesa Felip Torrent.